Във връзка с постъпило уведомление с вх. № ОВОС-1353/07.08.2020г. за инвестиционно предложение (ИП): *„Почистване на речното легло от наносни отложения и укрепване на участък на р.Марица“ в землищата на гр.Стамболийски, община Стамболийски и с.Цалапица, община Родопи, област Пловдив, с географски координати: начало N42o08’45.84’’, E24o34’03.82’’ и край N42o09’05.30’’, E24o33’13.10’’*, с възложител: „Агроника Инвест“ ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение попада в обхвата на т. 2, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“ и BG0002087 „Марица-Пловдив“.

Копие на писмото е изпратено до Община Стамболийски, Община Родопи, Кметство с. Цалапица, Областна администрация Пловдив, БД ИБР

Отговорено от РИОСВ-Пловдив на 24.04.2023г.